
Afgørelse om afslag på dispensation (beståelseskravet i førsteårsprøven)
Studienævn for XXX har nu truffet afgørelse i din sag om dispensation fra beståelseskravet i førsteårsprøven. 

Afgørelse:
· Studienævnet vurderer, at du ikke er berettiget til en dispensation

· Du udskrives af Aalborg Universitet. Du modtager en separat afgørelse om udskrivning. 

På de næste sider kan du læse mere om begrundelsen og reglerne for afgørelsen samt klagevejledning. 

Venlig hilsen 
Navn
Titel 








Begrundelsen for afgørelsen 

Sådan vurderer vi sagen 
Studienævnet vurderer, at der ikke foreligger usædvanlige forhold, der berettiger dig til en dispensation fra tidsfristen. Studienævnet giver derfor afslag på din dispensationsansøgning. 

Nedenfor følger en gennemgang af de hovedhensyn, der ligger til grund for studienævnets afgørelse.


Hvad er afgørende for sagen
Studienævnet kan konstatere, at du ikke har bestået følgende prøver på 1. og 2. semester af [uddannelse] senest inden udgangen af andet studieår:
· XX

Det følger af § 18, stk. 1, i Aalborg Universitets fælles regler for tilmelding til undervisning og prøver (tilmeldingsreglerne), at prøverne på første 1. og 2. semester skal være bestået senest ved udgangen af andet studieår. Studienævnet kan dog dispensere fra tidsfristen, hvis der foreligger usædvanlige forhold. 

Du har den [dato] fremsendt en ansøgning om dispensation fra beståelseskravet i førsteårsprøven. 

I dispensationsansøgningen angiver du [angiv de forhold, som den studerende gør gældende].

Studienævnet vurderer ikke, at de forhold, som du angiver i din dispensationsansøgning, kan begrunde en dispensation. Studienævnet har ved vurderingen lagt afgørende vægt på, at… [Studienævnets begrundelse [For hvert forhold, som den studerende angiver i sin ansøgning, skal der være en begrundelse for, hvorfor det pågældende forhold ikke betragtes som usædvanligt og dermed dispensationsgivende inkl. en vurdering af sagen ift. studienævnets praksis].

På baggrund af ovenstående vurderer studienævnet ikke, at der ikke foreligger usædvanlige forhold, der berettiger dig til en dispensation fra beståelseskravet i førsteårsprøven, og studienævnet giver derfor afslag på din dispensationsansøgning.

Da studienævnet ikke kan imødekomme din ansøgning om dispensation, opfylder du ikke længere betingelserne for at være indskrevet som studerende på AAU, og du udskrives derfor af universitetet.

Du modtager en separat afgørelse om udskrivning, herunder information om, hvornår udskrivningen er gældende fra.


Klagevejledning

Denne afgørelse kan indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, mangelfuld høring, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. 
Klagen skal indgives til Universitetet på e-mail: sl-klager@adm.aau.dk senest to uger fra den dag, du er meddelt afgørelsen. Universitetet afgiver en udtalelse, som du får lejlighed til at kommentere inden for en frist af mindst en uge. Klagen sendes herefter til Styrelsen vedlagt udtalelsen og dine eventuelle kommentarer.
Du kan finde en vejledning til, hvad en klage bør indeholde, på følgende link: https://www.studerende.aau.dk/studie-trivselsvejledning/regler/klagevejledning/   

Retsgrundlag

Studienævnet har afgjort sagen efter følgende regler. Der er uddrag af reglerne til sidst i afgørelsen. 

· § 18, stk. 3, i Aalborg Universitets fælles regler for tilmelding til undervisning og prøver (regler af 1. september 2022 om tilmelding til undervisning og prøver ved Aalborg Universitet). Kan findes her. 

· § 30, stk. 3 og 5, i bekendtgørelse nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen). Kan findes her.



Uddrag af reglerne

Fælles regler for tilmelding til undervisning og prøver ved Aalborg Universitet (tilmeldingsreglerne)

§ 18. Prøverne på første studieår skal være bestået senest ved udgangen af andet studieår. 

Stk. 2. Såfremt den studerende ikke består alle prøver senest ved udgangen af andet studieår, vil den studerende blive udskrevet af uddannelsen, jf. dog stk. 3. 

Stk. 3. Universitetet kan dispensere fra tidsfristerne i stk. 1, hvis der foreligger usædvanlige forhold.


Bekendtgørelse nr. nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen)

§ 30. Studerende på bacheloruddannelser skal bestå førsteårsprøven for at kunne fortsætte på uddannelsen. Den studerende skal deltage i de eksamener eller prøver, der indgår i førsteårsprøven, inden udgangen af første studieår efter studiestart.

Stk. 2. Universitetet fastsætter i studieordningen, hvilke eksamener eller prøver, der indgår i førsteårsprøven. Krav til omfanget af førsteårsprøven kan tillige være opgjort i ECTS-point.

Stk. 3. Den studerende skal bestå førsteårsprøven, inden udgangen af den studerendes andet studieår. Universitetet kan dog fastsætte i studieordningen, at førsteårsprøven skal være bestået inden udgangen af første studieår.

Stk. 4. Reglerne i stk. 1-3 gælder uanset antal aflagte prøveforsøg. Den studerende skal dog have mulighed for at aflægge mindst to forsøg, før den studerende kan blive udskrevet af uddannelsen.

Stk. 5. Universitetet kan dispensere fra tidsfristerne, hvis der foreligger usædvanlige forhold.

